Chuan-Carlos I de Borbón (Roma, Italia, 5 de chinero de 1938), nato Chuan-Carlos Alifonso-Víctor-María de Borbón y Borbón-Dos Sicilias (Juan Carlos Alfonso Víctor María de Borbón y Borbón-Dos Sicilias en castellano), estió o rei d'Espanya dende o 22 de noviembre de 1975 dica o 19 de chunio de 2014.

Chuan-Carlos I estió rei d'Espanya en virtut de l'actual Constitución Espanyola, ratificata per referéndum popular o 6 d'aviento de 1978 y promulgata o 27 d'aviento d'a mesma anyata, que reconoix o rei como simbolo d'a unidat d'o Reino d'Espanya y hereu lechitimo d'a dinastía historica.

O 2 de chunio de 2014 anunció a suya abdicación. O 19 de chunio lo succedió o suyo fillo, Felipe VI, tras promulgar a Lei Organica 3/2014, de 18 de chunio.

En 2020, en salir a la luz publica a suya participación en fundacions nutridas con fondos opacos, o suyo fillo Felipe VI d'Espanya le retiró l'asignación anyal de 200.000 euros y renunció a l'herencio monetario y financiera que no achustase a la legalidat.

O 3 d'agosto de 2020 se fació publico que heba abandonau Espanya debant d'a presión d'a Chusticia que lo investiga por presuntos malfeitos de corrompición.
Chuan-Carlos I d'Espanya